Ruchi Soya MD DineshShahra
రూ.లక్ష కోట్లకు పెరిగిన వంటనూనెల దిగుమతి
హైదరాబాద్‌, అక్టోబరు 16: ఆంధ్రప్రదేశ్‌, తెలంగాణ మార్కెట్లకు ఆయిల్‌పామ్‌ కనకవర్షం కురిపిస్తుందన్న అంచనాలున్నాయి. మొత్తం భారత్‌లో వంటనూనెల వినియోగం 20.23 మిలియన్‌ మెట్రిక్‌ టన్నులవరకూ ఉందని, విలువలపరంగా లక్షకోట్ల రూపాయలకు చేరిందని రుచిసోయా ఎండి దినేష్‌ షాహ్రా వెల్లడించారు. ఎక్కువగా భారత్‌ అమెరికా, చైనా, బ్రెజి ల్‌ తర్వాత స్థానంలో నిలిచిందన్నారు 7.5శాతం ప్రపంచ నూనెగింజల ఉత్ప త్తులతో వాటాగా భారత్‌ నమోదయింద న్నారు. సాలీనా భారత్‌లో వంటనూనెల వృద్ధిఐదుశాతంగా ఉందన్నారు. బ్రాండెడ్‌ విభాగంలో 65-70శాతం మార్కెట్‌ వాటాతో ఉందని, ఐదేళ్లక్రితం 30-35 శాతం మాత్రమే ఉందన్నారు వంట నూనెల తలసరి వినియోగం 14 కిలోలు మాత్రమే ఉందని, ప్రపంచ సగటు 20 కిలోలతో పోలిస్తే తక్కువేనని ఆయన అన్నారు. అగ్రదేశాల్లో తలసరి విని యోగం సాలీనా 35కిలోలుగా ఉందన్నా రు. గడచిన 20 ఏళ్లుగా భారత్‌ వంట నూనెల ఉత్పత్తి మూడోవంతు పెరిగింది. వంట నూనెల దిగుమతులు కూడా పెరిగింది. 12రెట్లు పెరిగి 15 మిలియన్‌ టన్నులకు చేరిందని దినేస్‌ వెల్లడించారు. దేశీయ వినియోగం 70ః30శాతం దిగుమతులు, దేశీయ ఉత్పత్తితో ముడిపడి ఉంద న్నారు. దిగుమతుల కోసమే భారత్‌ సాలీనా పది బిలియన్‌ డాలర్లు ఖర్చుచేస్తోంది. ముడిచమురు, బంగారం దిగుమతుల తర్వాత భారత్‌లో వంట నూనెల దిగుమతి ఎక్కువగా ఉందని, అదికూడా మలేసియా ఇండోనేసియాల నుంచే ఎక్కువ జరుగు తున్నదన్నారు. ఆయిల్‌పామ్‌ డెవలపర్స్‌ అండ్‌ ప్రాసెసర్స్‌ అసోసియేషన్‌ అంచనాలప్రకారంచూస్తే పామాయిల్‌ భారత్‌ వంటనూనెల దిగుమతుల్లో 80శాతంగా ఉంది. దేశంలో పామాయిల్‌ దిగు మతులు పదిబిలియన్‌ డాలర్లుగా ఉందని దినేష్‌ షాహ్రా వెల్లడించారు. 27 మిలియన్‌ల హెక్టార్లలో తొమ్మిది నూనెగింజల పంటలు 9మిలియన్‌ టన్ను లు అందిస్తున్నట్లు వివరించారు. అయితే వీటిలో రెండు మిలియన్‌ హెక్టార్లకుపైబడి ఉన్న ఆయిల్‌ పామ్‌ 8 మిలియన్‌ టన్నుల ముడిపామాయిల్‌ ను అందిస్తున్నదని, వీటితోపాటే పామ్‌ కెర్నెల్‌ కేక్‌, బయోమాస్‌ బయో ఎనర్జీ వంటివి అందిస్తున్నద న్నారు. ప్రస్తుతం రెండు లక్షల హెక్టార్లలో ఆయ కట్టు సాగువుతున్నదని భారత్‌లో 20 లక్షల హెక్టార్లకు పెరిగే సామర్ధ్యం ఉందన్నారు. దీనివల్ల 20 వేల మందికి ఉపాధి కల్పిస్తుందని, మరో రెండు లక్షల మందికి అదనపు ఉపాధి కల్పి స్తుందన్నారు. భారత్‌లో పామాయిల్‌ ఉత్పత్తి 1.7 లక్షల టన్నులుగా ఉంది. గడచిన రెండు దశాబ్దాల్లో రెండు లక్షల హెక్టార్లకు పెరిగిందని, ప్రత్యేకించి ఆంధ్రప్రదేశ్‌, తెలంగాణ, గుజరాత్‌, కర్నాటక, అరుణాచల్‌ప్రదేశ్‌, మిజోరమ్‌లలో ఎక్కువ సాగు జరుగుతున్నదన్నారు. రుచి సోయా ఇండస్ట్రీస్‌ అంచనాలను చూస్తే రైతులు దేశీయంగా ఆయిల్‌పామ్‌ తోటలకు ఆసక్తి చూపిస్తున్నట్లు వెల్లడించింది. ప్రస్తుతం 55 వేల హెక్టార్లు ఆయిల్‌పామ్‌ తోటలు పెరుగు తున్నాయని రెండులక్షల హెక్టార్లకు పెరుగు తుందన్నారు. వచ్చే మూడునాలుగేళ్లలో లక్ష హెక్టార్లలో పామాయిల్‌ ప్లాంటేషన్స్‌ పెరుగుతా యని దినేష్‌ వివరించారు. పామాయిల్‌ సాగుకు భూపరిమతి చట్టం నుంచి మినహాయింపులు ఇవ్వాలని దినేష్‌ వివరించారు. అంతేకాకుండా దిగుమతులు తగ్గించేందుకుగాను ముడిచమురు దిగుమతిపై 20శాతానికి సుంకం పెంచిందని తగ్గించాల్సిన అవసరం ఉందని అభిప్రాయపడ్డారు.